Generell informasjon om rapportene fra Meona LOG (Legemiddellogistikk i Meona)

All føring av istandgjøring og utdeling er styrt av hva som er ordinert til pasient. Om det deles ut et annet legemiddel (synonympreparat) enn det som er ordinert, må dette legges inn manuelt ved hver utdeling.

Åpne sengepostoversikten for aktuell post.

Vær oppmerksom på at rapportene inneholder pasientinformasjon.

Meona LOG-rapport: Rapport A/B-preparater

Fremgangsmåte:

Gå inn på fanen «Rapport».

Marker «Rapport A/B-preparater (kun for poster med legemiddellogistikk)»

Velg aktuelt tidsrom (Om en ønsker å få hentet ut en rapport raskt, bør tidsrom være maksimalt 1 uke).

Marker for A-prep. og/eller B-prep. under «Legemidler»

Trykk på «Søk».

Utfordringer:

Vær oppmerksom på at rapporten noen ganger ikke sorterer linjene kronologisk etter dato.

Rapporten viser preparatene alfabetisk, men kun preparat med endring i aktuelt tidsrom vil komme med. Rapporten teller ned lagerbeholdning, men det er fortsatt mulig å dele ut legemidler selv om beholdningen er null. Beholdningen vil bli stående på null i rapporten, den vil ikke vise negativ beholdning.

Når rapporten er klar i Meona kan den skrives ut (funksjon for utskrift finnes på nedre verktøylinje), eller leses på skjerm.

Hvilke opplysninger fremkommer i rapporten:

Alle utdelinger til pasient.

Beholdning på null til tross for flere utdelinger.

Egne linjer som viser når en ansatt har korrigert lagerbeholdning.

Begrensninger:

Rapporten gir ingen enkel oversikt over om det er utført dobbeltkontroll eller ikke.

Rapportens siste linje for et preparat hvor det har skjedd endringer, vil vise den beholdningen Meona mener er gjeldende.

Dersom en skal kontrollere beholdningen for alle A- og B-preparater, bør det gjøres via beholdningsfane eller via historikk (se nærmere beskrivelse nedenfor).

OBS! Dersom beholdningen av et preparat er null, og det ikke har skjedd endringer i lagerbeholdningen innenfor valgt periode, er preparatet hverken med i rapport for A- og B-preparater, eller i beholdningsoversikt.

Meona LOG: Beholdning

Fremgangsmåte:

Gå inn på fanen «Beholdning».

Klikk på «Rapport» i nedre verktøylinje (se bilde på neste side).

Transaksjonsrapport med ulike valgmuligheter åpnes.

Velg aktuelt tidsrom.

Velg type transaksjon.

Trykk «Start».

Rapport

INN i beholdning	UT av beholdning
Levert fra apotek (inn)	Til pasient (på enhet) (ut)
Lånt fra annen enhet (inn)	Til pasient (utskrevet/permisjon) (ut)
Returnert fra pasient (inn)	Til annen enhet (ut)
Korreksjon av beholdning (inn)	Kassasjon (ut)

OBS! Se under «bestillingsfane» at alle legemidler ligger bekreftet som «Mottatt-enhet», ikke fortsatt med status «Sendt fra apotek».

Rydd ev. i listene ved å skanne inn mottatte varer.

Meona LOG: Beholdning – Historikk

Fremgangsmåte:

Stå i fanen «Beholdning».

Høyreklikk på aktuelt legemiddel.

Velg nederste punktet i listen som kommer opp.

Oversikten som åpnes viser historikken til valgt legemiddel.

Begrensninger:

I denne oversikten viser mottak fra apotek kun som antall pakninger, ikke hvilken pakningsstørrelse som er levert.

Preparater enheten har hatt på lager, men hvor beholdningen nå er null, vises ikke i oversikten.